open-index/open-wikipedia-markdown huggingface dataset:
Ανδροκύδης (Πυθαγόρειος)

Ο **Ανδροκύδης** ήταν Πυθαγόρειος γνωστός για το έργο *Στα σύμβολα του Πυθαγόρα*, το οποίο επιβιώνει μόνο σε διασκορπισμένα τμήματα. Έζησε πριν τον 1ο αιώνα π.Χ. αλλά έζησε ίσως και τον 4ο αιώνα. Η συχνότητα με την οποία αναφέρεται ο Ανδροκύδης σε άλλα βιβλία δείχνει ότι ήταν μεγάλη πηγή για την ύστερη πυθαγόρεια παράδοση.

## Παραπομπές


Κατηγορία:Πυθαγόρειοι φιλόσοφοι
Κατηγορία:Φιλόσοφοι της γλώσσας
Υπουργείο Εμπορίου, Βιομηχανίας και Τουρισμού (Κύπρος)

Το **Υπουργείο Εμπορίου, Βιομηχανίας και Τουρισμού** της Κύπρου δημιουργήθηκε στις 27 Οκτωβρίου 1994 και καταργήθηκε στις 12 Ιουλίου 2013. Διαδέχθηκε από το Υπουργείο Ενέργεια, Εμπορίου, Βιομηχανίας και Τουρισμού (2013-2018). Προηγουμένως υπήρχε το Υπουργείο Εμπορίου και Βιομηχανίας (1960-1994).

## Διατελέσαντες υπουργοί
Ο πίνακας που ακολουθεί παρουσιάζει όλους του Υπουργούς Εμπορίου, Βιομηχανίας και Τουρισμού:

## Παραπομπές

Εμποριου, Βιομηχανιας και Τουρισμου
Κατηγορία:Υπουργείο Εμπορίου, Βιομηχανίας και Τουρισμού (Κύπρος)
Κατηγορία:Υπουργεία Εμπορίου
Κατηγορία:Υπουργεία Βιομηχανίας
Κατηγορία:Υπουργεία Τουρισμού
Αργυρώ Μπαρμπαρίγου

Η **Αργιρό Μπαρμπαρίγου** (γενν. 22 Οκτωβρίου 1967) είναι Ελληνίδα σεφ, τηλεοπτική παρουσιάστρια και συγγραφέας βιβλίων μαγειρικής.

## Βιογραφία
Γεννήθηκε και μεγάλωσε στη Νάουσα Πάρου. Από μικρή ηλικία ασχολήθηκε με την εστίαση στην επιχείρηση της οικογένειά της.

Μετά τις εγκύκλιες σπουδές της, σπουδάζει ντιζάιν σε ιδιωτική σχολή της Αθήνας. Το 1991 επέστρεψε στην Πάρο και ασχολήθηκε επαγγελματικά με την οικογενειακή ξενοδοχειακή επιχείρηση.

Το 1996 ανοίγει το εστιατόριο «Παπαδάκης» στη Νάουσα της Πάρου, το οποίο λειτούργησε μέχρι το 2004. Το 2004 μετακομίζει στην Αθήνα και το 2005 ξεκινάει ως επιχειρηματίας τη λειτουργία του εστιατορίου *Παπαδάκης* στο Κολωνάκι, στο οποίο εργάσθηκε και ως πρώτη σεφ.

Από τη χρονιά 2012-2013 διδάσκει μαγειρική στην ιδιωτική σχολή Le Monde.

## Τηλεοπτική παρουσία

* 2025 - 2026 MEGA "Χαμογέλα και Πάλι!"
* 2025 BBC "Master Chef UK"
* 2023 - 2024 MEGA "Ελένη"
* 2022 - 2023 ANT1 "Το Πρωινό"
* 2020 - 2022 ΣΚΑΪ "Ώρα για Φαγητό με την Αργυρώ"
* 2018 - 2024 YouTube "Keep Cooking"
* 2019 COSMOTE HISTORY "Οι Μαμάδες του Αιγαίου Γνωρίζουν Καλύτερα"
* 2018 - 2019 ALPHA "Ελένη" 
* 2013 - 2017 ΑΝΤ1 "Το Πρωινό"
* 2014 - 2016 ΑΝΤ1 "Της Alfa Τα Ζυμώματα" 
* 2014 - 2016 ΑΝΤ1 Satellite "Η Ελλάδα Στο Πιάτο" 
* 2012 - 2013 ΑΝΤ1 "Oreo Cookieng"
* 2011 - 2012 ΑΝΤ1 "Πρωινό ΑΝΤ1" 
* 2009 - 2011 ΑΝΤ1 "10 Με 1 Μαζί" 
* 2007 - 2009 ALPHA "Καφές με την Ελένη" 
* 2003 - 2004 MEGA "Όμορφος Κόσμος το Πρωί"
* 2002 - 2003 ALPHA "Καλώς τους"
* 2018 - σήμερα YouTube "Keep Cooking"

## Ραδιόφωνο
* 2002-2011 Ραδιοφωνικές εκπομπές Μαγειρικής  με τίτλο ¨Μαγειρεύοντας με την Αργυρώ στην ραδιοφωνική εκπομπή "Ελληνικές μελωδίες", Grecian Echoes, WNTN1550AM, Βοστώνη, Massachusettes 

* 2008-2010 «Κάθε μέρα με την Αργυρώ» - Συνταγές, συμβουλές μαγειρικής στο VFM Radio Αθήνα.

## Βιβλία
;Αυτοτελή

* 2016 Μάικ ο Φασολάκης: Μαγειρεύοντας με την Αργυρώ, Εκδοτικός Οίκος Ψυχογιός 
* 2014 Η Ελλάδα Μου, Εκδοτικός Οίκος Ouranos media 
* 2010 Argiro: Everyday Greek, Εκδόσεις Λυμπέρη 
* 2010 Αργυρώ: Κάθε μέρα ελληνικά, Εκδοτικός Οίκος Λυμπέρη
* 2009 Argyro’s Cooking, Εκδοτικός Οίκος Φερενίκη
* 2007 Στην κουζίνα με την Αργυρώ, Εκδοτικός Οίκος Φερενίκη
* 2007 Συνταγές του Αιγαίου, Εκδοτικός Οίκος Α. Α. Λιβάνη
* 2006 Γεύση, Εκδοτικός Οίκος Α. Α. Λιβάνη
* 2002 Συνταγές του Αιγαίου, Εκδοτικός Οίκος Α. Α. Λιβάνη

;Σε συλλογικούς τόμους

* 2013 Η δίαιτα των ειδικών, Εκδοτικός Οίκος Alpha Editions Α.Ε.E
* 2012 9 παραμύθια και μια ξύλινη κουτάλα, Εκδοτικός Οίκος Καλειδοσκόπιο
* 2006 Αργυρές Ζαραμπουκίτσες, Εκδοτικός Οίκος Κέδρος

## Φιλμογραφία

## Παραπομπές


## Εξωτερικοί σύνδεσμοι
* Ιστοσελίδα
* Pinterest
* Youtube 

Κατηγορία:Σεφ
Κατηγορία:Έλληνες συγγραφείς βιβλίων μαγειρικής
Κατηγορία:Έλληνες παρουσιαστές
Butterbean's Café

Το ***Butterbean's Café*** είναι παιδική τηλεοπτική σειρά φαντασίας των Ρόμπερτ Σκαλ και Τζόνι Μπελτ, δημιουργοί του προγράμματος *[[Bubble Guppies]]*. Η σειρά είναι παραγγελία του Nickelodeon. Η σειρά ακολουθεί την Μπάτερμπην, μια νεράιδα που λειτουργεί καφενείο με τις φίλες του. Η σειρά περιέχει "δημιουργική μαγειρική, φιλοσοφία φάρμα προς το τραπέζι, και κοινωνικοσυναισθηματική δομή με επικέντρωση στις ικανότητες ηγεσιας". Ως τώρα έχουν ζητηθεί 40 επεισόδια. Η σειρά έκανε πρεμιέρα στις 12 Νοεμβρίου 2018 και στο Nickelodeon Greece έκανε πρεμιέρα στις 2 Μαρτίου 2019.

## Παραπομπές


Κατηγορία:Τηλεοπτικές σειρές
S4C

Το **S4C** (ακρωνύμιο του: , σημαίνει "Κανάλι 4 Ουαλίας") είναι βρετανικός δημόσιος τηλεοπτικός σταθμός ο οποίος εκπέμπει στην ουαλική γλώσσα, ο οποίος εκπέμπει στο Ηνωμένο Βασίλειο και την Ιρλανδία. Είναι το πρώτο κανάλι που απευθύνεται σε θεατές με μητρική γλώσσα τα ουαλικά, και ο τέταρτος τηλεοπτικός σταθμός του Ηνωμένου Βασιλείου, μετά τους BBC One, ITV και BBC Two. Το 2017-2018 είχε κατά μέσο όρο 131 υπαλλήλους. Ξεκίνησε να μεταδίδει προγράμματα την 1 Νοεμβρίου 1982.

Η έδρα του S4C βρίσκεται στο Καρμάρθεν, στο δημιουργικό και ψηφιακό κέντρο Υρ Εγκίν του Πανεπιστημίου της Ουαλίας Τρίνιτι Σαιντ Νταβίντ*.* Διαθέτει περιφερειακά γραφεία στο Κέρναρφον και το Κάρντιφ.

Όταν πρωτοϊδρύθηκε, το κανάλι—το οποίο αρχικά μετέδιδε σε αναλογικό σήμα—ήταν δίγλωσσο (μετέδιδε στα ουαλικά και αγγλικά) εκτός από τις ώρες με τη μεγαλύτερη τηλεθέαση, ενώ τα αγγλόφωνα προγράμματα περιλάμβαναν τη ταυτόχρονη ή μαγνητοσκοπημένη μετάδοση προγραμμάτων του Channel 4 (στο μεγαλύτερο μέρος της Ουαλίας, το κανάλι δεν ήταν διαθέσιμο με αναλογικό σήμα). Όταν η μετάβαση στο ψηφιακό σήμα ξεκίνησε και ολοκληρώθηκε χρόνια αργότερα, το S4C προσέθεσε ένα δεύτερο, πλήρως ουαλόφωνο κανάλι με το τίτλο S4C Digidol ("ψηφιακό"). Με την ολοκλήρωση της μετάβασης στο ψηφιακό σήμα στην Ουαλία, στις 31 Μαρτίου 2010, το αγγλόφωνο Channel 4 έγινε διαθέσιμο σε όλη την Ουαλία, ενώ το δίγλωσσο αναλογικό κανάλι του S4C έκλεισε. Από τότε, το μοναδικό κανάλι του S4C ονομάζεται S4C Digidol, διατίθεται στο Freeview, δορυφορικά και καλωδιακά, ενώ τα προγράμματα του εκπέμπονται αποκλειστικά στα ουαλικά. Το S4C δεν παράγει προγράμματα στα αγγλικά, αλλά όταν χρησιμοποιείται η αγγλική σε διάφορα προγράμματα, παραμένει αμετάφραστο. Επίσης, τα περισσότερα προγράμματα περιέχουν αγγλικούς υπότιτλους, οι οποίοι μπορούν να βρεθούν από το τηλεκοντρόλ του θεατή.

## Παραπομπές


Κατηγορία:Βρετανικοί Τηλεοπτικοί σταθμοί
Η Λύρα των Βουνών

***Η Λύρα των Βουνών*** (Γκεγκικά αλβανικά: ***', [[Αγγλική γλώσσα|αγγλικά]]: ***The Highland Lute**') είναι ένα αλβανικό εθνικό έπος που ολοκληρώθηκε και δημοσιεύθηκε από τον Αλβανό μοναχό και ποιητή Γκέργκι Φίστα το 1937. Περιλαμβάνει 30 τραγούδια και πάνω από 17.000 στίχους.

Ο Φίστα Γκέργκι, όταν ήταν φοιτητής στα μοναστήρια της Αυστρίας-Ουγγαρίας επηρεάστηκε από τους Κροάτες Φραγκισκανούς μοναχούς, και στο σημαντικότερο έργο του, τη Λύρα των Βουνών, φαίνεται η επιρροή της Κροατικής και Σερβικής επικής ποίησης. Στο έργο του εκθειάζει και εξυμνεί την ιστορία της χώρας του από την πρώτη στιγμή της δημιουργίας της μέχρι την σύγχρονη με αυτόν χρονική περίοδο. Κάποια στιγμή, ο αγώνας ενάντια στην Οθωμανική Αυτοκρατορία έγινε δευτερεύουσας σημασίας και το ενδιαφέρον εστιάστηκε στις μάχες με τους Σλάβους (Σέρβους και Μαυροβούνιους), που είχαν πλήξει τους Αλβανούς με σφαγές και εκδιώξεις. Το έργο απαγορεύτηκε στην Κομμουνιστική Αλβανία και τη Γιουγκοσλαβία λόγω της αντισλαβικής ρητορείας του. Η Λύρα των Βουνών χαρακτηρίστηκε ως «''σωβινιστική''» και «*αντι-Σλαβική*» στη *[[Μεγάλη Σοβιετική Εγκυκλοπαίδεια]]* (1950), ενώ ο Φίστα αποκαλέστηκε ως «*ένας κατάσκοπος που έκανε έκκληση για αγώνα κατά των Σλάβων*».

Η αγγλική μετάφραση του έργου δημοσιεύθηκε το 2005 από τους Καναδούς Αλβανολόγους Ρόμπερτ Έλσι και Τζάνις Μάτι-Χεκ 

## Αναφορές

Κατηγορία:Αλβανικός εθνικισμός
Κατηγορία:Ποίηση
Ακρόπολη Σερρών

Η πόλη των Σερρών υπήρξε η πιο οχυρωμένη πόλη της περιοχής λόγω της στρατηγικής γεωγραφικής της θέσης. Στα βόρεια της πόλης των Σερρών, πάνω σε λόφο γνωστό με την επωνυμία **Κουλάς**, βρίσκεται η αρχαία και βυζαντινή ακρόπολη. Η ακρόπολη όπως σώζεται σήμερα αποτελεί έργο των βυζαντινών χρόνων, αλλά θεμελιώθηκε πάνω σε αρχαίο φρούριο  του 7ου και  6ου π. Χ. αιώνα. Η κατασκευή της ακρόπολης χρονολογείται στον 9ο μ. Χ. αιώνα, πιθανότατα, επί Αυτοκράτορα Νικηφόρου Φωκά και αναφέρεται σε πολλά βυζαντινά χρυσόβουλα ως «κάστρο» με γνωστότερο καστροφύλακα τον Λέοντα τον Αζανίτη.  Με την πάροδο των χρόνων ολόκληρη η πόλη χαρακτηριζόταν ως «κάστρο» και οι Σερραίοι, «καστρινοί».

Η πόλη για μεγαλύτερη ασφάλεια οχυρωνόταν από τρεις σειρές με τείχη. Αν καταλαμβανόταν το πρώτο εξωτερικό τείχος της πόλης, η πόλη αμυνόταν από το δεύτερο στις παρυφές του λόφου της ακρόπολης και σε δύσκολες στιγμές κατέφευγαν στο τρίτο πάνω στην κορυφή του λόφου.

Επί Φράγκων ονομαζόταν «καστέλι» ενώ στη διάρκεια της Τουρκοκρατίας μετονομάστηκε σε «Μπας Κουλέ» που σημαίνει κεφαλόπυργος. Από την τελευταία ονομασία προήλθε το σημερινό όνομα της ακρόπολης, «Κουλάς». Το τείχος της Ακροπόλεως αναφέρεται και από τον γνωστό περιηγητή Εβλιά Τσελεμπή. Ο Γάλλος καπουτσίνος μοναχός Robert de Dreux γράφει πως υπήρχαν τέσσερις πύργοι κατά μήκος του τείχους. 

Μετά το 1204 η πόλη περιήλθε στην δικαιοδοσία του Φραγκικού Βασιλείου της Θράκης. Το 1206 κομμάτια από τα τείχη της πόλης και μέρος της ακρόπολης καταστράφηκε από τον Βούλγαρο τσάρο Ιωάννη Α' (Ιωαννίτσης), τον επονομαζόμενο από τους Βυζαντινούς Σκυλογιάννη.  Η ακρόπολη ανακατασκευάστηκε το 1208 και μέχρι την κατάκτηση της πόλης από τους Τούρκους το 1383 έγιναν πολλές προσθήκες από τους άρχοντες της πόλης.

## Πύργος του Ορέστη
Από τους τέσσερις πύργους σώζεται μόνο «ο Πύργος του Βασιλέως» στη δυτική πλευρά του τείχους. Είναι γνωστός ως «πύργος του Ορέστη» λόγω της επιγραφής που βρέθηκε εντοιχισμένη στο κάστρο. «ΠΥΡΓΟΣ ΑΝΔΡΟΝΙΚΟΥ ΒΑΣΙΛΕΩΣ ΟΝ ΕΚΤΙΣΕΝ ΟΡΕΣΤΗΣ».  Ο Πύργος του Ορέστη σήμερα έχει ύψος περίπου 18 μέτρα αλλά υπολογίζεται ότι αρχικά και με τις επάλξεις του ότι έφτανε τα 20 μέτρα. Αυτός ο πύργος ήταν το τελευταίο σημείο άμυνας σε περίπτωση που ο εχθρός καταλάμβανε την Ακρόπολη. 

Σήμερα η ακρόπολη των Σερρών αποτελεί αξιοθέατο της πόλης των Σερρών με θέα όλη την πόλη.

## Παραπομπές


Κατηγορία:Σέρρες
Κατηγορία:Βυζαντινές οχυρώσεις στην Ελλάδα
Κατηγορία:Ιστορία των Σερρών
Σκύλος ρακούν

thumb|''N. procyonoides'' στη Νήσο Σιράισι της Ιαπωνίας.
Ο **σκύλος ρακκούν** (*Nyctereutes procyonoides*) είναι κυνίδης ιθαγενής στην Ανατολική Ασία. Είναι το μόνο υπάρχον είδος στο γένος *[[Νυκτερευτής]]*. Δεν σχετίζεται με τα ρακούν και είναι στενός συγγενής των κανονικών αλεπούδων παρά του κατοικίδιου σκύλου.

Μεταξύ των Κυνιδών, ο σκύλος ρακούν μοιράζεται τη συνήθεια της τακτικής αναρρίχησης δέντρων μόνο με τη βορειοαμερικανική γκρίζα αλεπού, ένα άλλο βασικό είδος. 

Ο σκύλος ρακούν ονομάζεται έτσι λόγω της επιφανειακής του ομοιότητας με το ρακούν (*Procyon lotor*), με το οποίο δεν είναι στενά συγγενικό. Οι αυτόχθονες πληθυσμοί των σκύλων ρακούν στην περιοχή της Ανατολικής Ασίας έχουν μειωθεί τα τελευταία χρόνια εξαιτίας του κυνηγιού, του εμπορίου γούνας, της αστικοποίησης, της αύξησης των ζώων που συνδέονται με τον ανθρώπινο πολιτισμό (όπως κατοικίδια και εγκαταλελειμμένα ζώα) και των ασθενειών που μπορούν να μεταδοθούν μεταξύ τους. Στη Σουηδία, αποτελεί δυνητικά επικίνδυνο χωροκατακτητικό είδος.

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Κυνίδες
Κατηγορία:Θηλαστικά της Ασίας
Κατηγορία:Θηλαστικά της Ευρώπης
Κατηγορία:Θηλαστικά της Ιαπωνίας
Πεσάδα Κεφαλλονιάς

Η **Πεσσάδα** είναι χωριό στην Κεφαλονιά και διοικητικά ανήκει στον Δήμο Αργοστολίου. Σύμφωνα με την απογραφή του 2011, έχει 233 κατοίκους.

## Πληθυσμός

## Παραπομπές





Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Μιχάτα Κεφαλλονιάς

Τα **Μιχάτα** είναι οικισμός στην Κεφαλονιά. Διοικητικά ανήκει στον δήμο Κεφαλονιάς του ομώνυμου νομού.  Σύμφωνα με την απογραφή του 2011, έχει 25 κατοίκους.

## Πληθυσμός

## Παραπομπές





Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Σβίνιστα

Το **Σβίνιστα** είναι ένα χωριό στον Δήμο Οχρίδας, στα Σκόπια, στη Βόρεια Μακεδονία.

## Δημογραφία
Σύμφωνα με την απογραφή του 2002, το χωριό είχε πληθυσμό 4 κατοίκους. 

Οι εθνοτικές ομάδες του χωριού περιλαμβάνουν:

*Σλαβομακεδόνες 64

## Παραπομπές

Κατηγορία:Χωριά Δήμου Οχρίδας
Κατηγορία:Χωριά της Βόρειας Μακεδονίας
Μελίτη (ηρωίδα)

Στην ελληνική μυθολογία, η **Μελίτη**, κόρη του Απόλλωνα, ή εναλλακτικά του Μύρμηγκος, ήταν η επώνυμη ηρωίδα του Δήμου Μελίτης στην Αττική. Σύμφωνα με ένα σχόλιο στον Αριστοφάνη, η Μελίτη ήταν ερωμένη του Ηρακλή, τον οποίο μύησε στα μικρότερα μυστήρια κατά τη διάρκεια της παραμονής του στην Αττική. Υπήρχε ναός του Ηρακλή του Προστάτη από το Κακό (*Αλεξίκακος*) στο Δήμο Μελίτης. Ο Ηρακλής και η Μελίτη έχουν αναγνωριστεί στις φιγούρες που απεικονίζονται δίπλα στη Δήμητρα, στο δεξιό μισό του δυτικού αετώματος του Παρθενώνα. 

Η Μελίτη λέγεται επίσης ότι ήταν σύντροφος του Ποσειδώνα. 

## Παραπομπές

## Πηγές
* Wilhelm Heinrich Roscher (ed. ): *Ausführliches Lexikon der griechischen und römischen Mythologie* . Ζώνη 2. 2 (L-M), Λειψία, 1894-1897, ss. 2643 - 2644, υ. Μελίτης 5) 

Κατηγορία:Πρόσωπα της ελληνικής μυθολογίας
Κατηγορία:Γυναίκες του Ηρακλή
Κατηγορία:Μυθολογία της αρχαίας Αττικής
Διβαράτα Κεφαλονιάς

μικρογραφία

Τα **Διβαράτα** είναι χωριό στην Κεφαλονιά. Διοικητικά ανήκει στο δήμο Σάμης, μετά τη διαίρεση του Καλλικρατικού Δήμου Κεφαλονιάς που πραγματοποιήθηκε το 2019, και συγκεκριμένα στην Δημοτική Ενότητα Πυλαρέων, ως κοινότητα Διβαράτων. Στην ίδια κοινότητα ανήκουν επίσης τα Αντυπάτα και τα Λουκάτα, ενώ σ΄αυτά έχουν ενσωματωθεί μικρότερα χωριά, που πια θεωρούνται οικισμοί, όπως τα Λεκατσάτα,η Ανωμεριά και τα Καρουσάτα στα Διβαράτα και τα Δρακάτα στα Λουκάτα.   Σύμφωνα με την απογραφή του 2011, έχει 161 κατοίκους.

## Πληθυσμός

## Παραπομπές





Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Ευρωπαϊκό Πρωτάθλημα Σκοποβολής 10 μέτρων 1971

Το **Ευρωπαϊκό Πρωτάθλημα Σκοποβολής 10 μέτρων 1971** (αγγλικά: *1971 10m European Shooting Championships*) ήταν η πρώτη διοργάνωση του Ευρωπαϊκού Πρωταθλήματος Σκοποβολής 10 μέτρων, που διεξήχθη από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Μεζιμπόρι (*Meziboří*), στην Τσεχοσλοβακία από την Τρίτη 16 έως και το Σάββατο 20 Μαρτίου του 1971. Διεξήχθησαν 4 αγωνίσματα ανδρών, 4 γυναικών και αγωνίσματα εφήβων.
 
Πρωταθλήτρια χώρα αναδείχθηκε η Σοβιετική Ένωση κατακτώντας 5 χρυσά, 4 ασημένια και 1 χάλκινο μετάλλιο. Τη δεύτερη θέση κατέλαβε η Ρουμανία με 1 χρυσό, 1 ασημένιο και 2 χάλκινα και την τρίτη η Τσεχοσλοβακία με 1 χρυσό και 1 χάλκινο μετάλλιο.

## Κάτοχοι μεταλλίων
### Ανδρών
1971 | 1972 | 1973 
[thumb|O πρωταθλητής στο αεροβόλο τουφέκι 40 βολών ομαδικό, [Βιτάλι Παρκίμοβιτς.]]

### Γυναικών
1971 | 1972 | 1973 

## Πίνακας μεταλλίων

## Παραπομπές


## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
* Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Σκοποβολή το 1971
Κατηγορία:Αθλητισμός στην Τσεχοσλοβακία
Νικόλαος Λάβδας

Ο **Νικόλαος Λάβδας** (Πίτροφος Άνδρου, 1879 - Αθήνα 30 Μαρτίου 1940) ήταν Έλληνας μουσικός και διευθυντής της Αθηναϊκής Μαντολινάτας.

## Βιογραφικά στοιχεία

Γεννήθηκε στην Πίτροφο Άνδρου. Αδέλφια του ήταν οι Γεώργιος Λάβδας, υποστράτηγος, Κωνσταντίνος Λάβδας, μουσικός και Ξενοφών Λάβδας, μηχανικός. Σπούδασε στο Ωδείο Αθηνών και παρακολούθησε μαθήματα υπό την καθοδήγηση του Διονυσίου Λαυράγκα. Το 1896 μαζί με τους Κωνσταντίνο Λάβδα, Βασίλειο Μήτσου και Γεώργιο Ψύλλα ίδρυσαν ένα μαντολινιστικό κουαρτέτο, και την ίδια χρονιά πρωτοχρησιμοποιήθηκε  η επωνυμία  "Αθηναϊκή Μανδολινάτα". Προϊόντος του χρόνου η ορχήστρα της Αθηναϊκής Μανδολινάτας μεγάλωσε, φτάνοντας τα 20 μέλη το 1900, και άρχισε να αποκτά εξαιρετική φήμη συμμετέχοντας σε αρκετές συναυλίες μεταξύ των οποίων στους Αγώνες της Μεσολυμπιάδας του 1906 αλλά και σε τιμητικές εκδηλώσεις για τον Βασιλιά της Ιταλίας Βίκτορα Εμμανουήλ Γ’ (1907) και τον Αυτοκράτορα της Γερμανίας Κάιζερ Γουλιέλμο Β’ στο “Αχίλλειο” της Κερκύρας (1910).  Από το 1901 είχε ήδη αρχίσει να λειτουργεί και δικό της πλήρες Ωδείο. Στον πανευρωπαϊκό διαγωνισμό Μαντολινάτας στην Κρεμόνα το 1910 η ορχήστα υπό την διεύθυνση του Ν. Λάβδα κατατάχθηκε πρώτη κατακτώντας τρία πρώτα βραβεία της διακεκριμένης κατηγορίας, το μέγα βραβείο και το χρυσό Μετάλλιο της βασιλομήτορος, ενώ ο ίδιος τιμήθηκε με το Α’ βραβείο διεύθυνσης.

Υπήρξε καθηγητής της μουσικής στα Αρσάκεια σχολεία (1913 - 1937), γενικός επιθεωρητής μουσικής στη Μέση Εκπαίδευση, ιδρυτικό μέλος της Ένωσης Ελλήνων Μουσικών καθώς και μέλος της τεκτονικής στοάς "Σκενδέρμπεης". 

Συνέθεσε πλήθος έργων και εξέδωσε αρκετά βιβλία μουσικής εκπαίδευσης. Είχε τιμηθεί με τον Σταυρό του Σωτήρος από τον Βασιλιά Γεώργιο Α΄.

Απεβίωσε στην Αθήνα στις 3 Μαρτίου 1940. Ανήψια του ήταν ο συνθέτης και μουσικολόγος Αντώνη Κ. Λάβδας και ο μετέπειτα Μητροπολίτης Σερβίων και Κοζάνης Διονύσιος Ψαριανός.

## Αναφορές


Κατηγορία:Έλληνες συνθέτες
Κατηγορία:Απόφοιτοι του Ωδείου Αθηνών
Αφγανική αλεπού

thumb
Η **αφγανική αλεπού** (*Vulpes cana*) είναι μικρή αλεπού που βρίσκεται σε ορισμένες περιοχές της Μέσης Ανατολής και της Κεντρικής Ασίας. Ονομάζεται επίσης **αλεπού του Μπλάντφορντ** προς τιμήν του ερευνητή της.

## Φυσικά χαρακτηριστικά
Το μήκος του σώματος είναι 42 εκατοστά και της ουράς 30 εκατοστά, ζυγίζει 1,5 - 3 κιλά. Το χρώμα της είναι σκούρο γκρι. Το κεφάλι έχει επίμηκες ρύγχος, μεγάλα αφτιά και δύο μαύρες λωρίδες που διατρέχουν από τα μάτια μέχρι το άνω χείλος.

## Διασπορά και οικότοπος
Η αφγανική αλεπού κατοικεί σε ημιάνυδρες περιοχές, στέπες και βουνά του Αφγανιστάν, της Αιγύπτου (Σινά), του Τουρκεστάν, του βορειοανατολικού Ιράν, του νοτιοδυτικού Πακιστάν, της Δυτικής Όχθης και του Ισραήλ. Μπορεί επίσης να ζήσει σε ολόκληρη την Αραβία (κυρίως στο Ομάν, την Υεμένη και την Ιορδανία), καθώς μία είχε παγιδευτεί στην περιοχή Δοφάρι του Ομάν το 1984. Πρόσφατες έρευνες καμερών-παγίδων επιβεβαίωσαν την παρουσία του είδους σε διάφορα μέρη στα βουνά του νοτίου Σινά της Αιγύπτου τα βουνά Ρας Αλ Χάιμα και Τζεμπέλ Χαφίτ στα ΗΑΕ και στη Σαουδική Αραβία.

Η αφγανική αλεπού έχει άτριχα πέλματα και γατίσια, καμπυλωτά, αιχμηρά νύχια που περιγράφονται ως ημισυσταλτά.

Αυτή η αλεπού έχει την ικανότητα να αναρριχάται σε βράχους και να κάνει άλματα που περιγράφονται ως «εκπληκτικά», πηδώντας στις άκρες 3 μέτρα πάνω από αυτές με ευκολία, και ως μέρος των τακτικών τους κινήσεων και αναρριχάται σε κατακόρυφους, καταρρέοντες γκρεμούς με μια σειρά από άλματα σε κάθετη τομή. Οι αλεπούδες αυτές χρησιμοποιούν τα αιχμηρά, καμπυλωτά τους νύχια και τα γυμνά πέλματα για την έλξη στα στενά άκρα και τις μακριές, πυκνές ουρές τους για εξισορρόπηση.

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Αλεπού
Κατηγορία:Θηλαστικά της Μέσης Ανατολής
Κατηγορία:Θηλαστικά της Αραβικής Χερσονήσου
Σίμων Α΄ του Μονφόρ

Ο **Σίμων Α΄ **, γαλλ. Simon I (π. 1025 - 25 Σεπτεμβρίου 1087) από τον Οίκο του Μονφόρ-λ'Αμωρί ήταν Γάλλος ευγενής, κύριος τού Μονφόρ (ως το 1087).

## Βιογραφία
Ήταν γιος τού Αμωρί Α΄ κυρίου τού Μονφόρ και της Βερτράνδης του Γκόμετς. Γεννήθηκε στο Μονφόρ-λ'Αμωρί τού δουκάτου της Νορμανδίας.

Απεβίωσε σε ηλικία 62 ετών και τάφηκε 32 χλμ από το Επερνόν, φρούριο που είχε κατασκευάσει με επιδεξιότητα.

## Οικογένεια
Νυμφεύτηκε πρώτα την Ισαβέλλα του Μπρουά (γενν. 1034), κόρη τού Ούγου Μπαρντούλ και είχε τέκνα:
* Αμωρί Β΄ π. 1056-1089, κύριος τού Μονφόρ.
* Ισαβέλλα/Ελισάβετ γενν. 1057, παντρεύτηκε τον Ραούλ Β΄ ντε Τοσνύ, κύριο τού Κονς-αν-Ους.

Έκανε δεύτερο γάμο, με την Αγνή τού Οίκου της Νορμανδίας, κόρη τού Ριχάρδου κόμη τού Εβρέ και είχε τέκνα:
* Βερτράδη π. 1059-1117, παντρεύτηκε πρώτα τον Φούλκωνα Δ΄ κόμη τού Ανζού και μετά τον Φίλιππο Α΄ των Καπετιδών της Γαλλίας.
* Ριχάρδος π. 1065-1092, κύριος τού Μονφόρ-λ'Αμωρί.
* Σίμων Β΄ γενν. 1068, κύριος τού Μονφόρ-λ'Αμωρί.
* Αμωρί Γ΄ απεβ. 1137, κύριος τού Μονφόρ-λ'Άμωρί, Επερνόν & Ουντάν, κόμης τού Εβρέ.
* Γουλιέλμος απεβ. 1101, επίσκοπος τού Παρισιού.
* Αδελίζα γενν. 1075.

## Παραπομπές


## Πηγές
* Daniel Power, The Norman Frontier in the Twelfth and Early Thirteenth Centuries, (Cambridge University Press, 2004), 332.
* The Normans and Their Adversaries at War, ed. Richard Philip Abels, Bernard S. Bachrach, (Boydell Press, 2001), 141.
* Women, Power, and Violence in Orderic Vitalis's "Historia Ecclesiastica", Jean Blacker, Violence Against Women in Medieval Texts, ed. Anna Roberts, (University Press of Florida, 1998), 46.

Κατηγορία:Οίκος του Μονφόρ-λ'Αμωρί
Ευρωπαϊκό Πρωτάθλημα Σκοποβολής 10 μέτρων 1972

Το **Ευρωπαϊκό Πρωτάθλημα Σκοποβολής 10 μέτρων 1972** (αγγλικά: *1972 10m European Shooting Championships*) ήταν η 2η διοργάνωση του Ευρωπαϊκού Πρωταθλήματος Σκοποβολής 10 μέτρων, που διεξήχθη από την Ευρωπαϊκή Συνομοσπονδία Σκοποβολής. Η διοργάνωση πραγματοποιήθηκε στο Βελιγράδι, στη Γιουγκοσλαβία από την Παρασκευή 18 έως και την Κυριακή 20 Φεβρουαρίου του 1972. Διεξήχθησαν 4 αγωνίσματα ανδρών, 4 γυναικών και αγωνίσματα εφήβων.
 
Πρωταθλήτρια χώρα αναδείχθηκε η Σοβιετική Ένωση κατακτώντας 5 χρυσά, 3 ασημένια και 1 χάλκινο μετάλλιο. Τη δεύτερη θέση κατέλαβε η Δυτική Γερμανία με 1 χρυσό, 3 ασημένια και 1 χάλκινο και την τρίτη η Πολωνία με 1 χρυσό, 1 ασημένιο και 1 χάλκινο μετάλλιο.
## Κάτοχοι μεταλλίων
thumb|O πρωταθλητής στο αεροβόλο πιστόλι 40 βολών, Νταν Ιούγκα.
### Ανδρών
1971 | 1972 | 1973 | 1974

### Γυναικών
1971 | 1972 | 1973 | 1974

## Πίνακας μεταλλίων

## Παραπομπές


## Εξωτερικοί σύνδεσμοι
*Διεθνής Ομοσπονδία Σκοποβολής – Επίσημα αποτελέσματα
*Schießen — Europameisterschaften (1929–2004)

Κατηγορία:Ευρωπαϊκό Πρωτάθλημα Σκοποβολής 10 μέτρων
Κατηγορία:Αθλητισμός στο Βελιγράδι
Κατηγορία:Σκοποβολή το 1972
Μασιμιλιάνο Βαλκαρέτζι

Ο **Μασιμιλιάνο Βαλκαρέτζι** (*Massimiliano Valcareggi,* 12 Φεβρουαρίου 1995, Τεργέστη, Ιταλία) είναι αθλητής του αλπικού σκι ιταλικής και ελληνικής καταγωγής. Αγωνίστηκε για την Ελλάδα στους Χειμερινούς Ολυμπιακούς του 2014, σε τρία αγωνίσματα του αλπικού σκι.  

Παρά το γεγονός ότι γεννήθηκε στην Ιταλία, η μητέρα του είναι Ελληνίδα, επιτρέποντάς του να αγωνιστεί για την Ελλάδα. Επέλεξε να αγωνιστεί για την Ελλάδα, επειδή αισθάνθηκε ότι είχε περισσότερες πιθανότητες να αγωνιστεί για την εθνική ομάδα. 

## Παραπομπές


## Εξωτερικοί σύνδεσμοι
*    
*  

Κατηγορία:Έλληνες αθλητές του αλπικού σκι
Κατηγορία:Αθλητές της αλπικής χιονοδρομίας στους Χειμερινούς Ολυμπιακούς Αγώνες 2014
Αλεπού του ακρωτηρίου

[thumb|Ενήλικο που τρέφεται με μια [φραγκόκοτα στον Εθνικό Δρυμό Ετόσα]]
thumb|Αλεπουδάκια του ακρωτηρίου
Η **αλεπού του ακρωτηρίου** (*Vulpes chama*) είναι μικρή αλεπού, που προέρχεται από τη νότια Αφρική.

Έχει μαύρη ή ασημόγκριζη γούνα με τα πλευρά και το κάτω μέρος στο ανοικτό κίτρινο. Η άκρη της ουράς της είναι πάντα μαύρη.

Η αλεπού του ακρωτηρίου τείνει να έχει μήκος 45 έως 61 εκατοστά, μη περιλαμβάνοντας την ουρά των 30 έως 40 εκατοστών. Έχει ύψος 28 έως 33 εκατοστών ως τον ώμο και συνήθως ζυγίζει από 3,6 έως 5 κιλά.

## Παραπομπές


Κατηγορία:Είδη ελαχίστης ανησυχίας (LC)
Κατηγορία:Αλεπού
Ρόζα Σάλαζαρ

Η **Ρόζα Μπιάνκα Σάλαζαρ** (Rosa Salazar, 16 Ιουλίου 1985) είναι Αμερικανίδα ηθοποιός.

## Βιογραφία

Το επίθετό της προέρχεται από το Μπούργος της Ισπανίας και σημαίνει "παλιό δωμάτιο" (από το ισπανικό "*sala* ", "salle" και από το βασκικό "zahar", "vieux, vieille"). Είναι περουβιανής καταγωγής και μεγάλωσε με τη μητέρα της Μέριλιν, τον πατέρα της Λουίς, και τον αδελφό της Βίκτορ. Σπούδασε στο Γυμνάσιο του Γκρίνμπελτ και στο Λύκειο Έλινορ Ρούζβελτ. Μεγάλωσε στο Γκρίνμπελτ του Μέριλαντ.  

Ξεκίνησε ως καλλιτέχνης στην ηλικία των 15 ετών. Μετακόμισε στη Νέα Υόρκη σε ηλικία 20 ετών και αργότερα στο Λος Άντζελες, το 2009 όπου και εργάστηκε σε τηλεοπτικές σειρές. 

Είναι ιδιαίτερα γνωστή για τους ρόλους της ως Zoe DeHaven στη σειρά *[[Parenthood (τηλεοπτική σειρά)|Parenthood]]* και ως Nurse Maria στη σειρά *[[American Horror Story]]*. Το 2015 είχε πρώτο ρόλο στην ταινία *[[Ο Λαβύρινθος: Πύρινες Δοκιμασίες]]*, όπου υποδύθηκε την Brenda, την οποία και υποδύεται ξανά στην ταινία *[[Ο Λαβύρινθος: Η Τελική Δοκιμασία]]*, που κυκλοφόρησε το 2018. 

## Φιλμογραφία

### Κινηματογράφος

### Τηλεόραση

### Βιντεοπαιχνίδια

## Παραπομπές


## Εξωτερικοί σύνδεσμοι
*      

Κατηγορία:Αμερικανίδες ηθοποιοί φωνής
Κατηγορία:Αμερικανίδες ηθοποιοί τηλεόρασης
Κατηγορία:Ηθοποιοί βιντεοπαιχνιδιών
Κατηγορία:Αμερικανίδες ηθοποιοί κινηματογράφου
ITV (τηλεοπτικό δίκτυο)

thumb|δεξιά|200px|Όνομα καναλιού ανά περιοχή:
Το **ITV** είναι Βρετανικό τηλεοπτικό δίκτυο ελεύθερης μετάδοσης που εδρεύει στο Λονδίνο. Ιδρύθηκε το 1955 ως Ανεξάρτητη Τηλεόραση (Independent Television) υπό την εποπτεία της Αρχής Ανεξάρτητης Τηλεόρασης (σύμφωνα με το Νόμο Ηχητικών Μεταδόσεων μετονομάστηκε σε Ανεξάρτητη Τηλεοπτική Αρχή, ενώ σήμερα είναι γνωστή ως Όφκομ). Το κανάλι ιδρύθηκε για να υπάρχει ανταγωνισμός για τη τηλεόραση του BBC, η οποία ξεκίνησε τις τακτικές μεταδόσεις το 1936. 

Το ITV είναι το παλαιότερο εμπορικό τηλεοπτικό δίκτυο στο Ηνωμένο Βασίλειο. Από την έγκριση του Νόμου Μεταδόσεων του 1990, το νόμιμο όνομα του είναι **Κανάλι 3**, για να ξεχωρίζεται από τα υπόλοιπα αναλογικά κανάλια της εποχής, τα BBC 1, BBC 2 και Channel 4. Ο αριθμός 3 ορίστηκε επειδή κάθε τοπικός σταθμός του ITV θα έπρεπε να μεταδίδεται από τη 3η συχνότητα (αριθμός 3 στο τηλεκοντρόλ). 

Το ITV αποτελεί δίκτυο τηλεοπτικών καναλιών, διαθέτοντας περιφερειακά τηλεοπτικά κανάλια καθώς και ανταλλαγές προγραμμάτων μεταξύ τους, ενώ υπάρχουν και προγράμματα που μεταδίδονται σε όλο το δίκτυο. Στα τελευταία χρόνια αρκετές από αυτές τις εταιρείες έχουν συγχωνευθεί, επομένως δύο εταιρείες κατέχουν τις δεκαπέντε παραρτήματα του καναλιού.

Το δίκτυο του ITV είναι ξεχωριστή έννοια από την ITV plc, της εταιρείας που προέκυψε από την συγχώνευση των Granada plc και Carlton Communications το 2004, η οποία κρατά τα δικαιώματα προβολής του Καναλιού 3 στην Αγγλία, την Ουαλία, τη νότια Σκωτία, τη Νήσο του Μαν και τα νησιά της Μάγχης, και τη Βόρεια Ιρλανδία. Με την εξαίρεση της Βόρειας Ιρλανδίας, το σήμα ITV χρησιμοποιείται από την ITV plc για τα προγράμματα του καναλιού 3 σε αυτές τις περιοχές. Στη Βόρεια Ιρλανδία, η ITV plc χρησιμοποιεί το σήμα UTV. Η STV Group plc χρησιμοποιεί το σήμα STV για τα κανάλια της στη βόρεια και κεντρική Σκωτία. 

## Παραπομπές


Κατηγορία:Βρετανικοί Τηλεοπτικοί σταθμοί
Ιωάννης Α΄ του Μονφόρ

Ο **Ιωάννης Α΄ **, γαλλ. Jean I (απεβ. 1249) από  τον Οίκο των Μονφόρ-λ'Αμωρί ήταν κόμης του Μονφόρ (1241-49).

## Βιογραφία
Ήταν γιος τού Αμωρί ΣΤ΄ κόμη τού Μονφόρ και της Βεατρίκης της Βουργουνδίας.

Ήταν το τελευταίο άρρεν μέλος τού Οίκου του. Με τον γάμο της κόρης του, η κομητεία τού Μονφόρ πέρασε στον Οίκο των Καπετιδών-Ντρε και με τον γάμο της εγγονής του η κομητεία πέρασε στους δούκες της Βρετάνης.

## Οικογένεια
Νυμφεύτηκε το 1248 την Ιωάννα από τον Οίκο τού Σατωντάν, κόρη τού Γοδεφρείδου ΣΤ΄ υποκόμη τού Σατωντάν και είχε τέκνο:
* Βεατρίκη 1248/9-1312, κόμισσα του Μονφόρ. Παντρεύτηκε τον Ροβέρτο Δ΄ κόμη τού Ντρε και είχε τέκνο:
** Γιολάντα 1263-1330, κόμισσα τού Μονφόρ, παντρεύτηκε πρώτα τον Αλέξανδρο Γ΄ της Σκωτίας και μετά τον Αρθούρο Β΄ δούκα της Βρετάνης από τον Οίκο των Ντρε.

## Παραπομπές


## Πηγές
* Antoine Rivet de La Grange, Nécrologe de l'abbaye de Notre-Dame de Port-Royal-des-Champs, Amsterdam, 1723, 594 p. (lire en ligne [archive]), p. 455

Κατηγορία:Οίκος του Μονφόρ-λ'Αμωρί
Αμωρί ΣΤ΄ του Μονφόρ

Ο **Αμωρί ΣΤ΄ **, γαλλ. Amaury VI (1192 - 1241) από τον Οίκο του Μονφόρ-λ'Αμωρί ήταν κύριος και μετά κόμης τού Μονφόρ (1218-41).

## Βιογραφία
Ήταν γιος τού Σίμωνα 5ου κόμη τού Λέστερ και της Αλίκης των Μονμορανσύ. Νεότερος αδελφός του ήταν ο Σίμων Ε΄ 6ος κόμης τού Λέστερ.

Ο πατέρας του ακολούθησε τη Σταυροφορία των Αλβιγηνών το 1209. Δεν γνωρίζουμε αν ο Αμωρί ΣΤ΄ τον ακολούθησε στον νότο από την αρχή, αλλά θα μπορούσε να φθάσει εκεί την άνοιξη τού 1210, όταν η μητέρα του πήγε στον νότο φέρνοντας ενισχύσεις για τον άνδρα της. Χρίστηκε ιππότης το 1213 στο Καστελνωνταρύ κατά τη διάρκεια μίας ιδιαίτερα επίσημης τελετής και συνέχισε να πολεμά υπό τις διαταγές τού πατέρα του ως το τέλος εκείνου το 1218. Ως διάδοχος τού πατέρα του, κληρονόμησε την κομητεία της Τουλούζης, που εκείνος είχε πάρει από τον Ραϋμόνδο ΣΤ΄ κόμη της Τουλούζης ως αμοιβή για τη δράση του στην εκστρατεία. Κληρονόμησε επίσης και άλλους τίτλους και εδάφη στο Λανγκεντόκ.

Το 1224 παραχώησε τους τίτλους και τα εδάφη που είχε στο Λανγκεντόκ στον Λουδοβίκο Η΄. Σε αντιστάθμισμα η κυριότητα τού Μονφόρ-λ-Αμωρί αναβαθμίστηκε σε κομητεία και αρκετά έτη μετά, το 1230, ο Αμωρί ΣΤ΄ διαδέχθηκε τον θείο του Ματθαίο Β΄ κύριο τού Μονμορανσύ ως κοντόσταυλος της Γαλλίας.

## Οικογένεια
Νυμφεύτηκε τη Βεατρίκη (1205-1248), κόρη τού Γκιγκ ΣΤ΄ κόμη τού Αλμπόν ("Δελφινάτου") και είχε τέκνα:
* Ιωάννης Α΄ απεβ. 1249, κόμης του Μονφόρ.
* Μαργαρίτα απεβ. 1289/90, παντρεύτηκε τον Ιωάννη Γ΄ κόμη τού Σουασόν.
* Λάουρα απεβ. 1270, παντρεύτηκε τον Φερδινάνδο Β΄ κόμη τού Ωμάλ.
* Αδέλα/Αλίκη 1230-1279, παντρεύτηκε τον Σίμωνα τού Νεσλ (1220-1288).
* Περνέλλε απεβ. 1275, ηγουμένη τού αββαείου τού Πορ-Ρουαγιάλ-ντε-Σαμπ.

## Πηγές
* Revue française d'héraldique et de sigillographie, 1991, Tomes n° 60-61
* Histoire des croisades contre les Albigeois by J.J. Barrau et B. Darragon, Paris : A. Lacour, 1840.

## Παραπομπές



Κατηγορία:Οίκος του Μονφόρ-λ'Αμωρί
Χριστουγεννιάτικος Εφιάλτης

Ο ***Χριστουγεννιάτικος Εφιάλτης*** (αγγλικά: *The Nightmare Before Christmas*) είναι αμερικανικό μιούζικαλ σκοτεινής φαντασίας το οποίο σκηνοθετήθηκε από τον Χένρυ Σέλικ με παραγωγό και συν-συγγραφέα τον Τιμ Μπάρτον, σε μουσική του Ντάννυ Έλφμαν.

## Υπόθεση
Όταν ο βασιλιάς της Πόλης του Χάλογουιν, Τζακ Σκέλλινγκτον, βαρέθηκε την εργασία της προετοιμασίας την ομώνυμης ετήσιας γιορτής ανακαλύπτει τη Χριστουγεννιάτικη πόλη και παρακινείται για αλλαγή να αναλάβει τον έλεγχο των Χριστουγέννων. Δυστυχώς, τα μακάβρια του πλάνα αποτυγχάνουν να μπουν στο εορταστικό κλίμα. Την ίδια ώρα, η Σάλλυ, μια όμορφη υπηρέτρια που φροντίζει τον κατασκευαστή της Δρ. Φίνκελσταϊν, προσπαθεί να αποδράσει από τα δεσμά της. Ανησυχεί για τον Τζακ και προβλέπει ότι τα σχέδιά του θα καταστραφούν.

## Σχεδιασμός χαρακτήρων
Οι δημιουργοί της ταινίας κατασκεύασαν 227 μαριονέτες για να αναπαραστήσουν τους χαρακτήρες της ταινίας, με τον Τζακ Σκέλλινγκτον να έχει περίπου 400 προσωπεία ώστε να του επιτρέπουν να εκφράσει οποιοδήποτε πιθανό συναίσθημα. Οι κινήσεις του στόματος της Σάλλυ δημιουργήθηκαν με την μέθοδο της αντικατάστασης. Κατά τη διάρκεια της δημιουργίας των κινουμένων αυτών σχεδίων η μοναδική μάσκα που αφαιρέθηκε ήταν αυτή της Σάλλυ με σκοπό να μπορούν να παρατηρηθούν τα μακριά κόκκινα της μαλλιά. Η Σάλλυ είχε 10 διαφορετικά είδη προσώπων, καθένα εκ των οποίων ήταν κατασκευασμένο από μία σειρά από 11 εκφράσεις και συγχρονισμένες στοματικές κινήσεις. Η stop-motion φιγούρα του Τζακ χρησιμοποιήθηκε και στην ταινία *James and the Giant Peach*, επίσης σκηνοθετημένη από τον Σέλικ, στο χαρακτήρα του Κάπταιν Τζακ.

## Υποδοχή
Η ταινία εξέλαβε υπερβολικά θετικές αξιολογήσεις από τις κριτικές. Με βάση 72 κριτικές στην ιστοσελίδα Rotten Tomatoes, το 96% των χρηστών απήλαυσαν τον *Χριστουγεννιάτικο Εφιάλτη* αναφερόμενοι σε αυτόν ως ένα υπερβολικά πρωτότυπο έργο, τόσο οπτικά όσο και από άποψη περιεχομένου. Επιπρόσθετα, ο Αμερικανός κριτικός ταινιών και δημοσιογράφος Ρότζερ Ίμπερτ αξιολόγησε ιδιαίτερα θετικά την ταινία, καθώς υποστήριξε ότι τα οπτικά εφέ της ήταν τόσο επαναστατικά όσο αυτά του *[[Star Wars]]*.

## Διανομή

## Δείτε επίσης
* Κατάλογος χριστουγεννιάτικων ταινιών

## Παραπομπές


Κατηγορία:Αμερικανικές ταινίες
Κατηγορία:Αμερικανικές ταινίες φαντασίας
Κατηγορία:Αμερικανικές 3D ταινίες
Κατηγορία:Χαλοουίν μυθοπλασία
Κατηγορία:Ταινίες κινουμένων σχεδίων παραγωγής Walt Disney Pictures
Παναγιώτης Νικολόπουλος

Ως **Παναγιώτης Νικολόπουλος** ονομάζονται οι παρακάτω:

* Παναγιώτης Νικολόπουλος (πολιτικός), Έλληνας πολιτικός.
* Παναγιώτης Νικολόπουλος (ναυτικός), Έλληνας στρατηγός του ναυτικού.
* Μητροπολίτης Λαρίσης και Τυρνάβου Ιερώνυμος, κατά κόσμον Παναγιώτης Νικολόπουλος, Έλληνας μητροπολίτης.
Ρουθ Γκόρντον

Η **Ρουθ Γκόρντον Τζόουνς** (αγγλ.:*Ruth Gordon Jones*), (30 Οκτωβρίου 1896 - 28 Αυγούστου 1985) ήταν Αμερικανίδα ηθοποιός του κινηματογράφου, του θεάτρου και της τηλεόρασης. Επίσης, είχε δουλέψει ως σεναριογράφος και θεατρικός συγγραφέας. Η Γκόρντον ξεκίνησε την καριέρα της κάνοντας παράσταση στο Θέατρο Μπρόντγουεϊ, σε ηλικία 19 ετών. Φημισμένη για την ένρινη φωνή και ιδιαίτερη προσωπικότητά της, απέσπασε διεθνή αναγνώριση και κριτική επιδοκιμασία για ρόλους ταινιών που συνέχισαν μέχρι την έβδομη και όγδοη δεκαετία της ζωής της. Η μεταγενέστερη δουλειά της περιλαμβάνει ρόλους ερμηνείας στο *[[Το Μωρό της Ρόζμαρι (ταινία)|Μωρό της Ρόζμαρι]]* (1968), *[[Χάρολντ και Μόουντ]]* (1971), καθώς και σε ταινίες του Κλιντ Ίστγουντ όπως *[[Η γροθιά μου είναι από ατσάλι]]* (1978) και *[[Δυο σκληρά καρύδια]]* (1980).

Εκτός από την καριέρα της ως ηθοποιός, η Γκόρντον έγραψε πολυάριθμα θεατρικά έργα, σενάρια ταινιών και βιβλία. Ιδιαίτερη συμβολή της αποτελεί η συν-συγγραφή του σεναρίου για την ταινία του 1949 *[[Από το Πλευρό του Αδάμ]]*. Η Γκόρντον κέρδισε ένα βραβείο Όσκαρ, ένα Έμμυ, και δυο Χρυσές Σφαίρες για την ηθοποιία της, ενώ έλαβε τρεις υποψηφιότητες Όσκαρ για το γράψιμό της.

## Πρώτα χρόνια
Η Ρουθ Γκόρντον Τζόουνς γεννήθηκε στην 31η οδό Μάριον του Κουίνσι, Μασαχουσέτη. Ήταν το παιδί της Άννι Τάπλεϊ και του Κλίντον Τζόουνς, έναν επικεφαλής εργοστασίου που υπήρξε και καπετάνιος πλοίου. Είχε μια μεγαλύτερη ετεροθαλής αδελφή με το όνομα Κλέερ, από τον πρώτο γάμο του πατέρα της. Βαφτίστηκε ως μέλος της Επισκοπικής Εκκλησίας. Η πρώτη εμφάνισή της μπροστά στο κοινό πραγματοποιήθηκε ενώ ήταν βρέφος, όταν η φωτογραφία της χρησιμοποιήθηκε για τη διαφήμιση της εργοδότριας εταιρείας του πατέρα της, *Φαγητό του Μέλλιν για βρέφη και ανάπηρους*. Προτού αποφοιτήσει από το Λύκειο Κουίνσι, επικοινώνησε με πολλές από τις αγαπημένες της ηθοποιούς ζητώντας εικόνες με αυτόγραφα. Μια προσωπική απάντηση από την Χέιζελ Ντόν την ενέπνευσε να κυνηγήσει καριέρα ηθοποιού. Αν και ο πατέρας της ήταν αρχικά σκεπτικός απέναντι στις πιθανότητες επιτυχίας που θα είχε εντός ενός δύσκολου επαγγέλματος, το 1914 πήρε την κόρη του στη Νέα Υόρκη όπου τη βοήθησε να εγγραφεί στην Αμερικανική Ακαδημία Δραματικών Τεχνών.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί θεάτρου
Κατηγορία:Αμερικανοί σεναριογράφοι
Κατηγορία:Αμερικανοί θεατρικοί συγγραφείς
Κατηγορία:Αμερικανοί συγγραφείς
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Σίμων Γ΄ του Μονφόρ

Ο **Σίμων Γ΄**, γαλλ. Simon (1117 - 1181) από τον Οίκο τού Μονφόρ-λ'Αμωρί ήταν κύριος τού Μονφόρ (1137-81) και κόμης τού Εβρέ (1140-81).

## Βιογραφία
Ήταν ο δευτερότοκος γιος τού Αμωρί Γ΄ κυρίου τού Μονφόρ & Α΄ ως κόμη τού Εβρέ και της Αγνής του Γκαρλάνντ, κόρης τού Ανσώ κόμη τού Ροσφουκώ-αν-Υβελίν. Μεγαλύτερος αδελφός του ήταν ο Αμωρί Δ΄ του Μονφόρ & Β΄ τού Εβρέ.

Οι Μονφόρ ήταν για την κυριότητα που κατείχαν υποτελείς τού βασιλιά της Γαλλίας και για την κομητεία τους ήταν υποτελείς τού βασιλιά της Αγγλίας, καθώς οι τελευταίοι ήταν και δούκες της Νορμανδίας. Εξ' αιτίας αυτού, οι Μονφόρ ήταν σημείο έριδας μεταξύ των δύο βασιλείων. Ο Αμωρί Γ΄ προσπάθησε να λύσει το πρόβλημα, αφήνοντας το Εβρέ στον μεγαλύτερο γιο του Αμωρί Δ΄ και το Μονφόρ στον νεότερο Σίμωνα Γ΄, όμως ο Αμωρί Δ΄ απεβίωσε τρία έτη μετά από τον πατέρα του, με αποτέλεσμα την επανένωση των δύο περιοχών.

Ο Σίμων Γ΄ διάλεξε την πλευρά τού βασιλιά της Αγγλίας και τού έδωσε τα φρούρια τού Μονφόρ, τού Ροσφόρ και τού Επερνόν. Ο Ροβέρτος τού Τορινί στο *Χρονικό* αναφέρει, ότι "ως αποτέλεσμα ο Λουδοβίκος Ζ΄ της Γαλλίας δεν μπορούσε από το Παρίσι να πάει ελεύθερα στην Ορλεάνη ή το Ετάμπ, διότι Νορμανδοί είχαν εγκατασταθεί από τον Ερρίκο Β΄ της Αγγλίας στα κάστρα τού κόμη τού Εβρέ".

Αργότερα ο Σίμων Γ΄ συμφιλιώθηκε με τον Λουδοβίκο Ζ΄, που τού έδωσε την επιμέλεια τού κάστρου τού Σαιν-Λεζέρ-αν-Υβελίν. Απεβίωσε 64 ετών και τον διαδέχθηκαν οι γιοί του, ο Αμωρί Γ΄ στο Εβρέ και ο Σίμων στο Μονφόρ.

## Οικογένεια
Νυμφεύτηκε τη Ματθίλδη και είχε τέκνα:
* Αμωρί Γ΄ απεβ. π. 1190, κόμης τού Εβρέ.
* Σίμων απεβ. 1188, κύριος τού Μονφόρ.
* Βερτράνδη, παντρεύτηκε τον Ούγο ντε Κεβέλιοκ 5ο κόμη τού Τσέστερ.

## Παραπομπές


## Πηγές
* Hadrot, Marie-Huguette (2002). Montfort l'Amaury: de l'an mil à nos jours. Paris, France: SOMOGY (ADL). ISBN 2850565636.
* Bauduin, Pierre (2004). La Première Normandie (xe-xie siècles). Caen, France: Presses Universitaires de Caen. ISBN 2841331458.

Κατηγορία:Οίκος του Μονφόρ-λ'Αμωρί
Ναός της Αρτέμιδος

Με το όνομα **Ναός της Αρτέμιδος** είναι γνωστοί ναοί της αρχαιότητας αφιερωμένοι στη θεά Άρτεμη:

*Ναός της Αρτέμιδος της Εφέσου, στην Ιωνία (Μικρά Ασία, σημερινή Τουρκία), κατασκευασμένος το 440 π.Χ.
*Ναός της Αρτέμιδος στη Βραυρώνα της Αττικής, του 6ου αιώνα π.Χ.
*Ναός της Άρτεμης (Κέρκυρα), αρχαϊκός ναός κτισμένος περί το 580 π.Χ. στην αρχαία πόλη της Κόρκυρας (σημερινή Γαρίτσα)
*Ναός της Αρτέμιδος στη Γέρασα, στη Δεκάπολη της Κοίλης Συρίας, του 150 μ.Χ.

Με διαφορετικές ονομασίες αναφέρονται και άλλοι ναοί αφιερωμένοι στην Άρτεμη:
*Ιερό της Ορθίας Αρτέμιδος στην αρχαία Σπάρτη, όπου υπήρχε ναός ήδη από τους γεωμετρικούς χρόνους
*Βραυρώνιον ή ναός της Βραυρώνιας Αρτέμιδος, ναός στην Ακρόπολη των Αθηνών, ο οποίος χτίστηκε κατά τον 6ο αιώνα π.Χ.
*Ιερό της Μουνιχίας Αρτέμιδος στον Πειραιά, στο λιμάνι της Μουνιχίας (σήμερα γνωστό ως Τουρκολίμανο)
Αλέξανδρος Χρύσαφος

Ο **Αλέξανδρος Χρύσαφος** ήταν Έλληνας κολυμβητής. Αγωνίστηκε στους Θερινούς Ολυμπιακούς Αγώνες του 1896 στην Αθήνα.

Αγωνίστηκε στα 100 μ. ελεύθερης κολύμβησης. Ο χρόνος και η θέση του είναι άγνωστοι, αν και δεν τερμάτισε στις δύο πρώτες θέσεις.

## Παραπομπές

*   (Ψηφιακά διαθέσιμο στο http://www.la84foundation.org/6oic/OfficialReports/1896/1896.pdf  ) 
*  (Απόσπασμα διαθέσιμο στο https://web.archive.org/web/20080411091042/http://www.la84foundation.org/6oic/OfficialReports/Mallon/1896.pdf ) 
* 

Κατηγορία:Κολυμβητές στους Θερινούς Ολυμπιακούς Αγώνες 1896
Κατηγορία:Έλληνες αθλητές της κολύμβησης
Κατηγορία:Έλληνες κολυμβητές στους Θερινούς Ολυμπιακούς Αγώνες
Ντένις Γουάσινγκτον

Ο **Ντένις Ρ. Γουάσιγκτον** (*Dennis R. Washington*, γεννημένος το 1934) είναι Αμερικανός βιομήχανος με έδρα τη Μοντάνα, ο οποίος κατέχει ή συγκατέχει ελεγχόμενους τόκους σε μια μεγάλη κοινοπραξία ιδιωτικών εταιρειών συλλογικά γνωστών ως Εταιρείες της Ουάσινγκτον και, στον Καναδά, μια άλλη συλλογή γνωστών εταιρειών γνωστών ως Seaspan Marine Corporation. Με εκτιμώμενη τρέχουσα καθαρή αξία περίπου 6,1 δισεκατομμυρίων δολαρίων, κατατάσσεται από την Forbes ως το 290ο πλουσιότερο άτομο στην Αμερική.

## Πρώτα χρόνια
Γεννήθηκε στην περιοχή του Spokane, και μεγάλωσε στο Spokane, στο Bremerton, στην Ουάσιγκτον και στη Missoula, Μοντάνα. Οι γονείς του χώρισαν όταν ήταν πολύ νέος και ο Ουάσιγκτον έζησε με τη μητέρα του. Σπάνια έβλεπε τον πατέρα του, ο οποίος εργαζόταν σε οικοδομές στο εξωτερικό. Ο Ουάσιγκτον δεν μεγάλωσε σε μια πλούσια οικογένεια. Επιπλέον, δηλώνει το διαζύγιο των γονιών του ως το κίνητρό του να παρέχει στη δική του γυναίκα και στα παιδιά του ένα σταθερό οικογενειακό περιβάλλον.

## Επαγγελματική σταδιοδρομία
Μετά την αποφοίτησή του από το γυμνάσιο, εργάστηκε σε οικοδομές στην Αλάσκα και στην Μοντάνα. Ξεκίνησε την επαγγελματική του σταδιοδρομία στην ηλικία των 30 ετών, το 1964, με δάνειο 30.000 δολαρίων και μια μόνο μπουλντόζα. Δημιούργησε την Washington Construction, η οποία εργάστηκε κυρίως σε αυτοκινητοδρόμους και μέχρι το 1969 ήταν ο μεγαλύτερος εργολάβος στη περιοχή της Μοντάνα. Στη δεκαετία του '70 μεταφέρθηκε στην εξόρυξη και κατασκευή φραγμάτων. Το 1986 απέκτησε ένα ορυχείο χαλκού και μολυβδαινίου στο Butte της Μοντάνα. Ξεκίνησε με επιτυχία το ορυχείο και στην συνέχεια έγινε μια πολύ κερδοφόρα επιχείρηση. Αυτή η επιτυχία τον βοήθησε να προχωρήσει σε σιδηροδρομικές γραμμές, ναυτικές υπηρεσίες, παράκτια ναυτιλία, αεροπορία και ακίνητα. Το 1996 η Washington Construction απέκτησε την παγκόσμια κατασκευαστική και μηχανική εταιρεία Morrison-Knudsen Corporation της Boise, στο Αϊντάχο, δημιουργώντας την Washington Group. International.

Στην Washington Companies περιλαμβάνονται οι:
* Seaspan Marine Corporation
* Montana Rail Link
* Aviation Partners Inc.
* Montana Resources LLP

## Προσωπική ζωή
Ο Ουάσιγκτον είναι παντρεμένος με την Phyllis και ζει στη Μισούλα της Μοντάνα. Ο γιος του, ο Κάιλ Ουάσιγκτον, είναι συμπρόεδρος της Seaspan Marine Corporation.

Ο Ουάσινγκτον έχει επίσης μια μεγάλη ιδιωτική κατοικία στο νησί Stuart της Βρετανικής Κολομβίας, συμπεριλαμβανομένου ενός πολυτελούς καταφυγίου για ψάρεμα και γηπέδου γκολφ. Το γήπεδο Washington-Grizzly για το ποδόσφαιρο στο Πανεπιστήμιο της Μοντάνα φέρει το όνομά του

Το ιδιωτικό του γιοτ Attessa IV παρουσιάστηκε στο περιοδικό Forbes. Στην κατοχή του επίσης βρίσκεται ένα Boeing Business Jet, εγγραφής N162WC 737-700.

## Εξωτερικοί σύνδεσμοι
* Dennis Washington.com  – επίσημη βιογραφία
* Dennis and Phyllis Washington Foundation

## Παραπομπές


Κατηγορία:Αμερικανοί επιχειρηματίες
Σίμων του Μονφόρ (αποβιώσας το 1188)

Ο **Σίμων του Μονφόρ** (γαλλικά: *Simon (IV) de Montfort*, αποβιώσας το 1188) ήταν κύριος του Μονφόρ-λ'Αμωρί μεταξύ του 1181 και του 1188. Ήταν υιός του Σίμωνα Γ΄ του Μονφόρ, Κόμη του Εβρέ και κυρίου του Μονφόρ-λ'Αμωρί, και της Ματθίλδης. Δεν έχει αρίθμηση, διότι παλαιότερα ο Σίμων Γ΄ εθεωρείτο ο πατέρας του Σίμωνα Δ΄, ενώ είναι ο παππούς του.

## Βιογραφία
Ήταν γιος τού Σίμωνα Γ΄ κυρίου τού Μονφόρ & κόμη τού Εβρέ και της Ματίλντας. 

Ο πατέρας του και ο πάππος του ήταν για το Μονφόρ υποτελείς του βασιλιά της Γαλλίας, και για το Εβρέ ήταν υποτελείς τού δούκα της Νορμανδίας, που ήταν και βασιλιάς της Αγγλίας, καθώς το Εβρέ βρισκόταν στη Νορμανδία. Οι δύο βασιλείς ήταν συχνά σε πόλεμο μεταξύ τους, και έτσι Σίμων βρισκόταν σε δύσκολη θέση: όποιον και να υποστήριζε, θα πρόδιδε τον άλλο. Ο Σίμων Γ΄ έλυσε το πρόβλημα, κληροδοτώντας το Εβρέ στον πρωτότοκο Αμωρί Γ΄ και το Μονφόρ στον δευτερότοκο Σίμωνα. Όμως ο βασιλιάς της Αγγλίας ανάγκασε τον τελευταίο να νυμφευτεί μία Αγγλίδα ευγενή, έτσι διατήρησε έναν βαθμό επιρροής επάνω του.

Με τον γάμο τού Σίμωνα με την κόρη τού κόμη τού Λέστερ, η κομητεία τού Λέστερ περιήλθε στον Οίκο τού Μονφόρ.

## Οικογένεια
Νυμφεύτηκε πριν το 1170 την Αμίς ντε Μπώμοντ, κόρη τού Ροβέρτου 3ου κόμη τού Λέστερ, και είχε τέκνα:
* Σίμων Δ΄ π.1175-1218, κύριος τού Μονφόρ & 5ος κόμης τού Λέστερ στην Αγγλία.
* Γκυ απεβ. 1228, κύριος τού Καστρ. Νυμφεύτηκε την Ελβίς των Ιμπελέν, κυρία της Σιδώνας. Ιδρυτής τού κλάδου των Μονφόρ-Καστρ.
* Πετρονίλλα απεβ. 1216, παντρεύτηκε τον Βαρθολομαίο του Ρουά (απεβ. 1237), σύμβουλο τού Φιλίππου Β΄ της Γαλλίας.

## Σημειώσεις

## Παραπομπές


## Πηγές
* Bauduin, Pierre (2004). La Première Normandie (xe-xie siècles). Caen, France: Presses Universitaires de Caen. ISBN 2841331458.

Κατηγορία:Οίκος του Μονφόρ-λ'Αμωρί
Ελ-Ασασίφ

Το **Ελ-Ασασίφ** (αραβικά: العساسيف, αγγλικά: El-Assasif, Al΄ Asasif) βρίσκεται στη νότια Αίγυπτο (Κάτω Αίγυπτος), κοντά στο Ντέιρ ελ-Μπαχάρι και νότια του Dra' Abu el-Naga, στο ερημικό τμήμα της δυτική κοιλάδας του Νείλου. Υπάγεται διοικητικά στο Κυβερνείο του Λούξορ. Αποτελεί τμήμα της αρχαίας Νεκρόπολης των Θηβών η οποία συγκαταλέγεται ανάμεσα στα Μνημεία Παγκόσμιας Κληρονομιάς της ΟΥΝΕΣΚΟ.

Στο Ελ-Ασασίφ έχουν βρεθεί ταφές αξιωματούχων της 18ης (1550 – 1295 π.Χ.), 25ης (747 – 656 π.Χ.) και 26ης Δυναστείας (664 – 525 π.Χ.) της Αιγύπτου.   

Στη λίστα τάφων του Μητροπολιτικού Μουσείου Τέχνης της Νέας Υόρκης (List of MMA Tombs) που ανασκάφηκαν από τον Χέρμπερτ Ουίνλοκ, συμπεριλαμβάνονται και τάφοι που χρονολογούνται μεταξύ 11ης και 18ης Δυναστείας, καθώς και μεταξύ 21ης και 30ης Δυναστείας.   

Έτσι, η Νεκρόπολη του Ελ-Ασασίφ καλύπτει χρονολογικά μία πολύ μεγάλη περίοδο της Αιγυπτιακής αρχαιολογίας, από το Μέσο Βασίλειο έως τις πρώτες Δυναστείες της Ύστερης περιόδου, μεταξύ 2100 π.Χ. και 525 π.Χ. περίπου.   

## Σημαντικές ταφές

### 18η Δυναστεία (1550-1295 π.Χ.)

* TT192 – Kharuef
* AT28 - Τάφος του Huy, ανώτατου αξιωματούχου του Αμενχοτέπ Γ΄
*MMA 729 - Τάφος του Νεφερκαουέτ, γραφέας και αρχειοφύλακας την περίοδο της Δυναστείας των Τουθμωσιδών

### 25η Δυναστεία (747-656 π.Χ.)

*TT34 – Mentuemhet, ιερέας στο ναό του Άμωνα στις Θήβες

### 26η Δυναστεία (664-525 π.Χ.)

*TT27 – Sheshonq
*TT33 – Pediamenopet
*TT36 – Ibi
*TT37 – Harwa
*TT188 (νεκρόπολη El-Khokha) – Parennefer
*TT279 – Pabasa
*TT389 – Basa
*TT410 – Mutirdis
*TT414 – Ankhhor

## Δείτε επίσης

* Κατάλογος τάφων Μητροπολιτικού Μουσείου Τέχνης
* Σεΐχ Αμπντ ελ-Κούρνα

## Παραπομπές


Κατηγορία:Αρχαιολογικοί τόποι στην Αίγυπτο
Κατηγορία:Μνημεία Παγκόσμιας Κληρονομιάς
Κατηγορία:Μνημεία Παγκόσμιας Κληρονομιάς στην Αφρική
Κάμζα

Η **Κάμζα** () είναι δήμος στον νομό των Τιράνων, στην Αλβανία. Δημιουργήθηκε με τη μεταρρύθμιση της τοπικής αυτοδιοίκησης το 2015 με τη συγχώνευση των πρώην δήμων Κάμζα και Πασκουκάν, που έγιναν δημοτικές ενότητες. Η έδρα του δήμου είναι η πόλη Κάμζα. Ο συνολικός πληθυσμός είναι 104.190 (απογραφή 2011), και η συνολική έκταση 37,18 χλμ2. Ο πληθυσμός του πρώην δήμου κατά την απογραφή του 2011 ήταν 66.841. 

## Ιστορία
[αριστερά|μικρογραφία|200x200εσ|Επέκταση [Τίρανα|Τιράνων και Κάμζα]]
Πριν από τη δεκαετία του 1990, η Κάμζα ήταν μια αραιοκατοικημένη και κυρίως γεωργική περιοχή. Μετά τις μετακινήσεις του αλβανικού πληθυσμού μετά το 1990, η περιοχή γνώρισε μαζικές εισροές κατοίκων από ολόκληρη την Αλβανία. Η νεοσυσταθείσα πόλη είναι γνωστή για το γεγονός ότι φέρει εντυπωσιακά ονόματα οδών που ανήκουν σε διεθνείς προσωπικότητες, πρωτεύουσες και οργανισμούς. 

## Αθλητισμός
Η κύρια ομάδα ποδοσφαίρου, ΚΣ Κάμζα, αγωνίζεται στην αλβανική Superliga στο Στάδιο Κάμζα. Βρίσκεται στην περιοχή που εδρεύει το Γεωπονικό Πανεπιστήμιο Τιράνων. Η ομάδα καλαθοσφαίρισης ΒΚ Κάμζα Μπάσκετ είναι έξι φορές πρωταθλήτρια Αλβανίας και δίνουν τα εντός έδρας παιχνίδια τους στη Σάλα Μπάτχορ.

## Δίδυμες και αδελφές πόλεις
*  Γιόνκερς, Νέα Υόρκη, Ηνωμένες Πολιτείες, από τις 28 Οκτωβρίου 2011 
*  Κεμάλπασα, Τουρκία, από τις 7 Ιανουαρίου 2011 
*  Ματσεράτα, Ματσεράτα, Μάρκε, Ιταλία, από τις 13 Μαρτίου 2010 

## Παραπομπές


Καμζα
Πανεπιστήμιο της Νοτρ Νταμ

To **Πανεπιστήμιο της Νοτρ Νταμ** (αγγλικά: *University of Notre Dame du Lac*) είναι ιδιωτικό καθολικό ερευνητικό πανεπιστήμιο στην πόλη Νοτρ Νταμ της Ιντιανας των ΗΠΑ. Το πανεπιστήμιο βρίσκεται σε έκταση 1261 εκταρίων. Ιδρύθηκε στις 26 Νοεμβρίου 1842 από τον Έντουαρντ Σορίν, ο οποίος ήταν ο πρώτος πρύτανης του πανεπιστημίου. Το πανεπιστήμιο θεωρείται από τα καλύτερα στις ΗΠΑ, ειδικά για τις προπτυχιακές σπουδές.

## Παραπομπές


## Εξωτερικοί σύνδεσμοι
* 
*  

Νοτρ Νταμ